[{"text_idx": "#000008", "text": "Hala eta guztiz ere, beti generogabeak izan badira ere, orain ustekabean gauzak maskulinoak ala femeninoak izaten hasi dira, zergatik eta haurrei izena ezartzeko Euskaltzaindiaren izendegiagatik. Orain mutiko bati ezin dakioke Lur izena jarri, femeninoa omen delako, edo neskatila bati Hodei, maskulinoa ei delako. Maskulinoa ote da hodeia eta lurra femeninoa? Mende-mendeetan zehar inor ere konturatu gabe!"}, {"text_idx": "#000011", "text": "Bestela, euskarak sekulako jasango du oraingo zentzugabekeria hau: neskatila bati Terpsikore [!] izena onartzen zaio, izendegi ofizialean agertzen delako, baina Krabelin ez, izendegian ez dagoelako; mutiko bati Luzifer [!] ezar dakioke, izendegian dagoelako, baina Bake ez, emakumezkoen zerrendan agertzen delako. Euskara gaixoa!"}]